ජපානයේ, ටෝකියෝ නුවර පැවැති පැරාලිම්පික් 2020 තරගාවලියේ දී හෙල්ල විසි කිරීමේ ඉසව්වෙන් නව ලෝක වාර්තාවක් තැබූ දිනේෂ් ප්‍රියන්ත හේරත් සහ ලෝකඩ පදක්කමක් දිනාගත් සමිත දුලාන් කොඩිතුවක්කු අද (08) දින අරලියගහ මන්දිරයේ දී අග්‍රාමාත්‍ය මහින්ද රාජපක්ෂ හමුවුණා.පැරාලිම්පික් තරග බිමේ නව වාර්තා තබමින් ලැබූ මෙම ජයග්‍රහණය ශ්‍රී ලංකා නාමය ජාත්‍යන්තරයෙහි ගෞරවාදරයට ලක් කිරීමක් බවයි අග්‍රාමාත්‍යවරයා එහි දී ක්‍රීඩකයන්ට සුබ පැතුම් එක් කරමින් ප්‍රකාශ කළේ.ශ්‍රී ලංකාවේ ක්‍රීඩා ඉතිහාසය අලුතින් ලියූ මෙම ජයග්‍රහණයට මග පෙන්වූ පුහුණුකරුවන් නිලධාරීන් ඇතුළු සියලු දෙනාට සිය ප්‍රණාමය පුද කරන බව ද ඔහු එහිදී සඳහන් කර තිබෙනවා.